ΣΤΗ ΜΝΗΜΗ ΤΟΥ ΚΑΜΑΡ ΝΤΕ ΛΟΣ ΡΕΓΙΕΣ
ΣΤΟ ΠΡΟΗΓΟΥΜΕΝΟ ΕΠΕΙΣΟΔΙΟ
Θα 'θελα να πιστεύω πως έχουμε εξελιχθεί.
- Φόγκι! - Γιατί;
Τι θα κάνεις για τον Ντερντέβιλ;
Έπαψα να είμαι αυτός.
Υποσχέθηκα στον εαυτό μου να εναποθέσω στο σύστημα το θέμα.
Να προσέχεις, Ματ.
Πάει καιρός, έτσι;
Αναρωτιόμουν μήπως θα μπορούσαμε να τα πούμε λίγο.
Αν παρεκτραπείς, θα με βρεις μπροστά σου.
Αν τολμήσεις να επιστρέψεις στην παλιά σου δράση,
θα υπάρξουν συνέπειες.
Ο Γουίλσον Φισκ εκλέγεται 112ος δήμαρχος της Νέας Υόρκης.
Κέρδισε.
Αφήστε με να μακιγιάρω το μάτι σας.
Ευχαριστώ, Νέα Υόρκη.
Θερμούς χαιρετισμούς από μένα και τη Βανέσα.
ΚΑΛΗ ΧΡΟΝΙΑ!
Είναι τιμή μου να βρίσκομαι εδώ απόψε και να σας απευθύνομαι ως δήμαρχος,
στην απαρχή του νέου έτους,
και κυρίως, μιας νέας εποχής για την πιο σπουδαία πόλη του κόσμου.
Η πόλη έχει καταρρεύσει. Εγκληματικότητα, φτώχια, μια αίσθηση...
ΔΙΑΓΓΕΛΜΑ ΤΟΥ ΝΕΟΚΛΕΓΕΝΤΟΣ ΔΗΜΑΡΧΟΥ
...ότι ανά πάσα στιγμή θα εκραγεί.
Αλλά οι Νεοϋορκέζοι είμαστε σκληροί. Φροντίζουμε τον εαυτό μας.
Δεν χρειαζόμαστε έναν τιμωρό μ' ένα όπλο στο χέρι κι ένα κρανίο στο στήθος
ή κάποιον που φορά στολή αράχνης.
Ή κάποιον με κέρατα του διαβόλου για να μας σώσει. Όχι.
Θα ξαναγίνουμε οι καλύτεροι.
- Ο Φισκ δήμαρχος; Δεν αντέχω. - Σου έδωσα μια υπόσχεση.
Τι θα κάνεις; Θα μετακομίσεις στη Βοστώνη; Μισείς τους Celtics.
- Σκοπεύω να την τηρήσω. - Ακούς τι λέει;
Αν τον ακούω; Τον λατρεύω!
Η ισχύς του Νόμου θα επιστρέψει στη Νέα Υόρκη.
Αυτή θα είναι η προσφορά μου στην πόλη της Νέας Υόρκης.
Στην πόλη που με γέννησε, που με εξέλεξε. Στην πόλη που αγαπώ.
Καληνύχτα και καλή χρονιά.
Σταθμός 168ης Οδού
- Όχι. - Δεν έχω κάτι εναντίον σας.
Δεν έχω τίποτα.
Τι κάνεις, Νίκι; Μας αποφεύγεις;
Δεν σας αποφεύγω. Απλώς ήμουν απασχολημένος.
- Νομίζω πως μας αποφεύγεις. - Όχι, απλώς είχα κάποια θέματα.
- Έι! - Όντως, έτσι φαίνεται.
- Ήρεμα! - Δεν έχω κάτι.
Φίλε, δεν σε αφορά.
Χτυπάτε κάποιον ανυπεράσπιστο.
- Με αφορά. - Εντάξει.
Σου είπα, μη χώνεσαι.
Άφησέ με.
Όχι.
Όχι!
Αστυνομία! Ακίνητος!
ΒΑΣΙΣΜΕΝΟ ΣΤΑ ΚΟΜΙΚ ΤΗΣ MARVEL
Η άποψή σας για την εξαφάνιση του Ντερντέβιλ;
ΤΟ ΡΕΠΟΡΤΑΖ ΤΗΣ μπι μπι
Του Ντερντέβιλ; Καιρό είχα ν' ακούσω αυτό το όνομα.
Και δεν μου λείπει. Είναι κλόουν.
Ποιος τον έχει ανάγκη; Περισσότερη ζημιά έκανε. Στα τσακίδια.
Οφείλουν οι δυνατοί να προστατεύουν τους αδύναμους;
Ναι, αλλά το κάνουν με βαριά καρδιά,
και μετά τους εκμεταλλεύονται.
Ραντεβού στις 10:00 με τον πύραρχο Κάρτερ. Εδώ ή στον πυροσβεστικό σταθμό;
Στον πυροσβεστικό σταθμό. Ο Κάρτερ είναι σκεπτικός απέναντί μου,
γι' αυτό καλύτερα να πάω εγώ.
Συμφωνώ. Έχουμε άλλες έξι στάσεις στη συνέχεια.
Τηλεφώνησα εκ νέου στον διοικητή Γκάλο. Τρίτη φορά.
Πόσο παλιό λες να είναι αυτό το γραφείο;
Ορίστε;
Πόσον καιρό λες να 'ναι εδώ αυτό το γραφείο; Είναι παλιό.
Η Βανέσα θα ήξερε αμέσως.
Άραγε ο Φιορέλο Λα Γκουάρντια καθόταν εδώ;
Ο πατέρας μου τον είχε για ήρωα, ξέρεις.
Όχι, δεν το ήξερα.
Ο πατέρας μου δεν σεβόταν πολύ κόσμο.
Βασικά, κανέναν.
Εκτός από τον Λα Γκουάρντια.
Το πείσμα του, που τα έβαλε με την πολιτική οργάνωση του Τάμανι.
Ο Φιορέλο Λα Γκουάρντια έχτισε αυτήν την πόλη.
Κύριε...
Ναι, συγγνώμη. Ναι.
Ανυπομονώ ειλικρινά να γνωρίσω τον περιφερειακό εισαγγελέα Χόκμπεργκ.
Αυτές τις εθιμοτυπικές συναντήσεις μπορούμε να τις μεταθέσουμε;
Οι πρώτες μέρες είναι κρίσιμες. Οι εντυπώσεις μετράνε.
Μέσω των επαφών, θα θέσουμε τον τόνο με τους αξιωματούχους
που μπορούν να σας αναδείξουν ή να σας καταστρέψουν.
Ας είμαστε ειλικρινείς, πολλοί απ' αυτούς σας μισούν βαθιά.
Είμαι συνηθισμένος.
Είναι και κάτι άλλο.
Και συγγνώμη αν υπεισέρχομαι στα προσωπικά σας. Η γυναίκα σας...
Τι έγινε με τη Βανέσα;
Η εναρκτήρια ομιλία είχε καλύτερη απήχηση απ' ό,τι περιμέναμε,
ειδικά μεταξύ των νεαρών ψηφοφόρων.
Παρ' όλα αυτά, η απουσία της Βανέσα από το αφήγημα
πληγώνει την απήχησή σας μεταξύ των πιο παραδοσιακών ψηφοφόρων.
Κατάλαβα.
Η συγκυρία δεν είναι ιδανική,
αλλά εγώ και η γυναίκα μου έχουμε να δουλέψουμε κάποια πράγματα.
Θα μας δώσεις λίγο περιθώριο;
Απολύτως, κύριε.
15ο ΤΜΗΜΑ
Ευτυχώς, είναι στο κρατητήριο. Συνέρχεται,
ανακτά τις αισθήσεις της. Αλλά δεν είμαι πολύ αισιόδοξος.
Είχε πολύ αλκοόλ στο αίμα της και δύο καταδίκες, οπότε...
Ξέρετε πότε θα τελειώσει όλο αυτό;
Έλπιζα να γυρίσω στη δουλειά. Δεν θέλω να χάσω άλλη βάρδια.
Άκου τι θα γίνει, μπατσοφονιά.
Θα υπογράψεις μια ομολογία.
Να σας πω, έχω να δω τον πελάτη ενός συναδέλφου.
Μου επιτρέπετε; Θα σας πάρω όταν έχω νεότερα. Εντάξει;
- Εντάξει. - Ευχαριστώ.
Ευχαριστώ.
Ο Χέκτορ Αγιάλα;
Αυτοί σε κακοποίησαν;
- Έχει σημασία; - Ναι.
Έχει σημασία για μένα.
Δικηγόρος είμαι. Με λένε Μάθιου.
Είσαι ο συνήγορός μου;
Όχι, είμαι αυτόνομος δικηγόρος υπεράσπισης.
Δεν σε κάλεσα. Πώς μπήκες εδώ;
Λένε ότι σκότωσες αστυνομικό.
Προσπαθούσα απλώς να βοηθήσω κάποιον.
Άλλα λένε αυτοί.
Λένε ότι προσέγγισες δύο όργανα στην αποβάθρα...
Όχι. Οι καριόληδες στην αποβάθρα δεν είπαν ότι ήταν αστυνομικοί.
Δεν είπαν τίποτα.
Προσπαθούσα απλώς να αποτρέψω έναν ξυλοδαρμό.
Τι έγινε ο αστυνομικός που...
Παραπάτησε ενώ έκανε να με χτυπήσει.
Δεν τον έσπρωξα, ορκίζομαι.
Δεν ήθελα να σκοτώσω κανέναν. Δεν είμαι τέτοιος.
Και προφανώς δεν ήξερα ότι ερχόταν τρένο.
Τη μια στιγμή ήταν εκεί, και την επόμενη... χάθηκε.
Υπάρχει κάτι που μου κρύβεις;
Όχι, φίλε. Τίποτα.
Σίγουρα θα 'σαι ταραγμένος. Όλα θα σου είναι θολά.
Πρέπει να ξαναδούμε τι θα πεις στην ακρόαση.
- Αυτά προς το παρόν. - Είσαι ακριβός για μένα.
Μη σε μέλει. Θέλω να σε εκπροσωπήσω.
Είσαι σε καλά χέρια, Χέκτορ.
Στάσου λίγο.
Είσαι τυφλός;
Σκάσε!
Όταν φτάσουμε στο γηροκομείο, θα πείτε δυο λόγια,
και μετά θα σας απονείμουν το κλειδί του δημοτικού διαμερίσματος.
Δήμαρχος είμαι. Τι το θέλω το κλειδί για το Μπρούκλιν;
Είτε σας αρέσει είτε όχι, η βάση σας είναι τα προάστια.
Ειδικά το Στάτεν Άιλαντ.
Αν έχεις το Στάτεν, δεν χρειάζεσαι το Μανχάταν.
Συγγνώμη.
Η πόλη είναι διαλυμένη. Είπα πως θα τη φτιάξω.
Οι πρώτες 100 μέρες είναι για να εγκλιματιστείτε,
να προσαρμοστείτε στα καθήκοντά σας.
Αν δοκιμάσετε να κάνετε κάτι μεγάλο τώρα, θα γίνετε στόχος.
Ωραία. Οι στόχοι τραβούν την προσοχή στα προβλήματα.
Με προσλάβατε επειδή ξέρω πώς λειτουργεί η πολιτική στη Νέα Υόρκη.
Προς το παρόν, το ζητούμενο είναι η διατήρηση της υπάρχουσας κατάστασης.
Άρα συμβουλεύεις τον νεοδιορισμένο δήμαρχο της Νέας Υόρκης
να μην κάνει τίποτα.
Τι συμβαίνει εδώ;
Είναι μια μεγάλη τρύπα. Θα την προσπεράσουμε σ' ένα λεπτό.
Ε, τι κάνεις;
Κύριε, σας συμβουλεύω να μην...
Να πάρει. Γιατί δεν τον σταμάτησες;
Δική σου δουλειά είναι, όχι δική μου.
Επιστάτη! Ποιος είναι ο επιστάτης;
Γιατί, τι τρέχει; Γεια, είσαι ο δήμαρχος.
- Ναι. - Πώς πάει;
Σταμάτα ό,τι κάνεις και γέμισε αυτήν την τρύπα.
Έχεις τα εργαλεία και τους άντρες.
Συγγνώμη. Είναι γραφειοκρατικό το θέμα. Περιμένουμε να μας δώσουν άδεια.
Σου τη δίνω εγώ.
Έγινε. Παιδιά, στην τρύπα!
Ελάτε, πάμε! Γρήγορα!
- Ερχόμαστε. - Μάικι, ξαναρχίζουμε δουλειά.
- Εμπρός! - Αμέσως.
Έχει γίνει μποτιλιάρισμα.
- Βιαστείτε. - Ναι. Το να γεμίζεις μια τρύπα σαν αυτή
δεν είναι Πυρηνική Φυσική.
Θυμάστε που σας είπα ότι θα έκανα έργα;
Να, λοιπόν, που τα κάνω.
Ναι!
Σ' αγαπάμε!
Φαντάζομαι ότι αυτό εννοούσες με το "εντυπώσεις".
Ναι, δήμαρχε Φισκ, αυτό εννοούσα.
- Κύριε; - Ναι.
Εξαιρετική δουλειά το γέμισμα αυτής της τρύπας.
Ευχαριστώ, Ντάνιελ.
Σε στέλνω για οδήγηση υπό μέθη και γυρνάς με φόνο αστυνομικού;
Με όλα όσα συμβαίνουν στην εταιρεία μας;
Τον έδερναν οι μπάτσοι στο Τμήμα.
Τι ήθελες να κάνω; Δεν θα έβγαζε το Σαββατοκύριακο.
Και πιστεύω πως είναι αθώος.
Ήδη τρέχεις ένα σωρό υποθέσεις.
Μια τόσο προβεβλημένη υπόθεση δεν θα βλάψει...
Είναι το αντίθετο από αυτό που χρειαζόμαστε τώρα.
Ένας παλιός συνάδελφος μού έστειλε κρυφά την αναφορά της αστυνομίας.
Ο άλλος αστυνομικός είπε πως δεν υπήρχε θύμα. Ήταν απρόκλητη επίθεση.
Ο πελάτης μας είπε ότι υπήρχε.
Είπε ο ένας, είπε ο άλλος.
Ματ, αν αναλάβεις την υπόθεση, θα φανεί σαν να τα βάζεις με όλη την αστυνομία.
Κίρστεν, τι σου είπα για να σε φέρω εδώ από την Εισαγγελία;
Ότι ήμουν φοβερή, κι αυτό είναι αλήθεια.
Είναι όντως αλήθεια. Τι άλλο;
Ότι θα παίρναμε δύσκολες υποθέσεις.
Αναλαμβάνουμε υποθέσεις που φαίνονται χαμένες.
Εντάξει.
Ευχαριστώ.
Να δώσω πρώτα στον Άρνι την κατάθεση του Ρότζερς.
Ωραία. Το εκτιμώ.
Μίλα με τη γυναίκα του Χέκτορ και βρες τον μάρτυρα
που έσωσε ο Χέκτορ στην αποβάθρα.
Τον πιστεύω, Τσέρι.
Εντάξει.
Θες να βρω τον τύπο στην αποβάθρα;
Ναι.
Πόσο να πιέσω;
Όσο απαιτείται.
Και ψάξε λίγο και τον Χέκτορ.
Κάτι στην ιστορία του δεν μου κολλάει.
Κάτσε. Είναι αθώος ή δεν κολλάει η ιστορία του;
Και τα δύο.
Να τος. Κύριε Μέρντοκ, εδώ.
Γιατί εκπροσωπείτε δολοφόνο αστυνομικού;
- Είστε εναντίον τους; - Είμαστε αθώοι
και θα το αποδείξουμε στο δικαστήριο.
Τι λέει η οικογένεια Αγιάλα;
- Ευχαριστούμε. - Τίποτ' άλλο.
Ανησυχείτε για τη φήμη της εταιρείας σας;
Τι λέτε για το ότι ο δήμαρχος θα παρακολουθεί στενά την υπόθεση;
Drakkar Noir, το άρωμα των Νεοϋορκέζων αστυνομικών.
Στηρίζουν το σινάφι τους.
Να το κάθαρμα που σκότωσε τον συνάδελφό μου.
Πώς είσαι, Χέκτορ;
- Χάλια, Ματ. - Κουράγιο.
Είναι το πρώτο βήμα μιας μακράς διαδικασίας.
Είναι εδώ η γυναίκα σου;
Όχι.
- Να πάρει η ευχή. - Τι;
Το Γεράκι.
Ο Χόκμπεργκ;
Πολιτεία της Νέας Υόρκης κατά Χέκτορ Αγιάλα.
Κατηγορείται για ανθρωποκτονία από πρόθεση, εξ αμελείας,
και για πρόκληση σωματικών βλαβών.
Μπέντζαμιν Χόκμπεργκ, εντιμότατε, εκπροσωπώντας
- την πολιτεία. - Ματ Μέρντοκ, συνήγορος υπεράσπισης.
- Γνωρίζουμε το κατηγορητήριο. - Λόγω της σοβαρότητας της υπόθεσης,
ζητάμε ο κατηγορούμενος να κριθεί προφυλακιστέος.
- Η υπεράσπιση ζητά... - Δεκτό το αίτημα της πολιτείας.
- Αν μου επιτρέπετε... - Δεν θα οριστεί εγγύηση.
Είναι παρασημοφορημένος βετεράνος χωρίς ποινικό μητρώο.
Εργαζόταν ως ορκωτός λογιστής. Είναι υπόδειγμα πολίτη.
Που κατηγορείται για τον φόνο ενός αστυνομικού.
- Επόμενη υπόθεση. - Ευχαριστώ, εντιμότατε.
- Σε καλά χέρια, ε; - Όλα θα πάνε καλά.
Έπρεπε να το καταλάβω πως είχες αλλότρια κίνητρα
όταν μου έδωσες το νούμερό σου.
Δημοσιογράφος είμαι, φίλε.
Άλλωστε, μπορούμε να βγούμε κι οι δύο κερδισμένοι απ' αυτό.
Μου δίνεις πρόσβαση σ' αυτόν και σου ανοίγω το κοινό των κάτω των 30.
Μετά, ποιος θα 'ναι αυτός που θα το παίζει ήρωας;
Εγώ.
Κινητό.
Τι λες τώρα;
Προϋπόθεση για τέτοιου είδους πρόσβαση.
Καλύπτω τα νώτα μου. Για να μην ποστάρεις.
Ας είναι.
Μην τον στριμώξεις με τις ερωτήσεις σου. Ανταποδίδω χάρη.
Νόμιζα πως είσαι το δεξί του χέρι.
Είμαι. Απλώς τα παραφούσκωσα λιγάκι.
Δεν έχω καταλάβει ακόμα αν είσαι ηλίθιος ή χειριστικός.
Ίσως είμαι... Δεν ξέρω τι είμαι.
Έχεις πέντε λεπτά.
Ομολογώ πως η κάλυψη της εκστρατείας μου ήταν πολύ πετυχημένη.
Κι όχι άδικα. Ήσουν από τους πρώτους που με πήραν στα σοβαρά.
"Μπι Μπι". Τι σημαίνουν αυτά τα αρχικά; Μπίατρις; Μπέτι;
Σκέτο Μπι Μπι. Έτσι έλεγαν τον θείο μου.
Μπεν Γιούρικ.
Ναι.
Τον ήξερα.
Ήταν καλός δημοσιογράφος.
Ρώτησα τον διοικητή Γκάλο τρεις διαφορετικές φορές για εσάς.
Κάθε φορά,
τίποτα.
Ούτε λέξη.
Μ' έκανε να σκεφτώ.
Μάλλον κρύβεται κάποια ιστορία.
Και λοιπόν;
Μια πηγή μου στην αστυνομία είπε ότι ο Γκάλο ετοιμάζεται να παραιτηθεί.
Ο Γκάλο είναι διακεκριμένος διοικητής,
από τους πιο αγαπητούς στην πόλη.
Αυτό σας φέρνει σε πολύ δύσκολη θέση.
Τα μέλη της αστυνομίας σκοπεύουν να του συμπαρασταθούν,
αντιδρώντας προς εσάς, δήμαρχε.
Το Σώμα είναι ήδη υποστελεχωμένο.
Τιμωροί καλύπτουν το κενό.
Αν χάσετε την αστυνομία, χάνετε την πόλη.
Ευχαριστώ, δις Γιούρικ.
Μία τελευταία ερώτηση για την κυρία Φισκ.
Λυπάμαι, δεν έχω άλλο χρόνο.
Από δω, παρακαλώ.
Ευχαριστώ, κύριε δήμαρχε.
Ελπίζω να τα ξαναπούμε.
Λυπάμαι πολύ, κύριε. Υποτίθεται πως δεν θα ρωτούσε για τη σύζυγό σας.
Δεν πειράζει, Ντάνιελ.
Έχω την αίσθηση ότι αυτή η δεσποινίδα έχει συνηθίσει να την υποτιμούν.
Θα το εκμεταλλευτούμε.
ΒΙΒΛΙΟΠΑΡΟΥΣΙΑΣΕΙΣ ΤΟΠΙΚΩΝ ΣΥΓΓΡΑΦΕΩΝ
Αντιμετωπίζοντας ένα τραύμα, αναπτύσσεις ικανότητες
και τεχνικές για να βρεις γαλήνη. Όπως λέω στο βιβλίο,
"Εντόπισε, ανάκρινε, ελευθέρωσε".
Καμιά πληροφορία για το επόμενο βιβλίο σου;
Σκεφτόμουν πολύ τις προβαλλόμενες προσωπικότητες.
Πώς παρουσιάζουμε μια καλλωπισμένη εικόνα του εαυτού μας,
μέσω φίλτρων στα μέσα κοινωνικής δικτύωσης ή φορώντας μάσκες.
Ενδιαφέρον. Ίσως κι επίκαιρο.
Μπορεί. Είναι ακόμα σε αρχικό στάδιο,
αλλά θα φροντίσω να πάρεις ένα αντίτυπο εκ των προτέρων.
Ευχαριστώ, όπως και για την παρουσία σου σήμερα εδώ.
Χαρά μου.
Ευχαριστώ πολύ που ήρθατε. Το εκτιμώ.
Λατρεύω τη δουλειά σας.
Ευχαριστώ.
Δρ Γκλεν, χρειάζομαι βοήθεια.
Αναλαμβάνετε νέους ασθενείς;
Θα προσπαθήσω να βρω τον χρόνο. Ορίστε το μέιλ μου.
Κάτι θα καταφέρουμε να κάνουμε.
Ευχαριστώ. Ειλικρινά.
Μπορείτε;
Βεβαίως.
Ευχαριστώ.
Εγώ ευχαριστώ.
Ήταν όλα όμορφα. Ένα μεγάλο ευχαριστώ.
Να 'στε καλά, παιδιά. Τα λέμε.
Πάω να του μιλήσω.
Πολύ αξιοπρεπές να εμφανίζεσαι σε κηδεία αστυνομικού μετά το τέλος της.
Δεν ήθελα να σας αποσπάσω από την τελετή, διοικητή.
Αλλά ήθελα να τα πούμε.
Αναρωτιέμαι πώς αισθάνεται ένα άτομο σαν εσένα, ερχόμενο σε τέτοιο μέρος.
Είσαι ικανός να νιώσεις τύψεις ή μεταμέλεια;
"Τύψεις";
Δεν σκότωσα εγώ τον αστυνόμο Σάναχαν.
Ίσως όχι αυτόν, μα πολλούς άλλους.
Ακόμα δεν καταλαβαίνω γιατί έγινες δήμαρχος.
Εγκατέλειψες την εγκληματική σου αυτοκρατορία
για να βγάζεις λιγότερα χρήματα και να έχεις λιγότερη δύναμη;
Για να προσκυνάς έναν Ιταλό καριόλη σ' ένα κοιμητήριο;
Πώς θα διορθώσουμε όλα αυτά;
Ξέρεις ποιος ήταν ο Σάμιουελ Βανς;
Πού να ξέρεις;
Ο Βανς ήταν δήμαρχος της Νέας Υόρκης το 1874. Υπηρέτησε για έναν μήνα.
Προσωπική μου αποστολή είναι να φροντίσω η θητεία σου να είναι ακόμα μικρότερη.
Βλέπω ξεκάθαρα τι είσαι, Φισκ.
Δεν είσαι ένας δήμαρχος που αγαπά την πόλη του. Είσαι ένα κλαψιάρικο παιδί
που θέλει όλοι να το αγαπούν,
ένα τέρας που νοιάζεται για την υστεροφημία του.
Ε, μάντεψε.
Πολύ αργά.
Μια φορά λωποδύτης, πάντα λωποδύτης.
Τα ξαναλέμε, Κίνγκπιν.
Σε χρειάζεται ο άντρας σου, Σολεδάδ. Είναι σημαντικό να εμφανιστείς στο δικαστήριο.
Να σας ρωτήσω κάτι;
Διαβάσαμε τις εφημερίδες, είδαμε ειδήσεις και τα σχετικά.
Πείτε μου στα ίσια.
Έχει ελπίδα ο άντρας μου;
Ένας αστυνομικός είναι νεκρός.
Όποτε συμβαίνει κάτι τέτοιο, εκκινείται ένας μηχανισμός
για να βρεθεί τι πήγε λάθος και για να τιμωρηθεί ο φονιάς του αστυνομικού.
Να τιμωρηθεί παραδειγματικά. Ο μηχανισμός αυτός δεν σταματά.
Συνεχίζεται μέχρι να την πληρώσει κάποιος.
Όμως, ο Ματ Μέρντοκ κι αυτή εδώ η γυναίκα
είναι οι καλύτεροι δικηγόροι που έχω δει ποτέ.
Θα μου δώσεις, λοιπόν, ένα κοστούμι για τον Χέκτορ;
Είναι πάνω στο κρεβάτι. Να το ετοιμάσω.
Όχι. Μείνε εδώ να τα πείτε.
Σολεδάδ, ό,τι κι αν συμβαίνει ανάμεσα σ' εσένα και τον Χέκτορ,
ελπίζω να το παραμερίσεις. Σε χρειάζεται.
Εμένα ή το να φανώ στο δικαστήριο;
Οι δίκες κρίνονται κι από τα συναισθήματα.
Αλλιώς θα νιώσουν οι ένορκοι αν στέκεσαι στο πλευρό του,
κι αλλιώς αν απουσιάζεις.
Έχω να πάω στη δουλειά.
Είσαι παντρεμένη;
Όχι.
Στην αρχή του γάμου,
νομίζεις πως μπορείς να κάνεις τα πάντα. Όλα είναι εφικτά.
Σιγά σιγά, αυτό ξεθωριάζει.
Τα πράγματα αλλάζουν.
Ο Χέκτορ δεν είναι ο άντρας που παντρεύτηκα.
Το ερώτημα, όμως, παραμένει.
Θες να περάσει τη ζωή του στη φυλακή;
Θα με πας στην Ανατολική Ευρώπη;
- Ναι. - Δεν έχω πρόβλημα.
Τι θα 'λεγες...
για το Μπελίζ;
Το Μπελίζ μ' αρέσει.
Το κόσμημα στην καρδιά της λεκάνης της Καραϊβικής.
- Τέλειο, ναι. - Αλμυρός θαλασσινός αέρας...
Ζεστή άμμος στα πόδια μας.
Διπλά μάι-τάι.
Ναι, καλό μου ακούγεται. Για πες, σ' αυτήν τη φαντασίωσή σου,
τι γίνεται μετά τα μάι-τάι;
- Υπάρχουν άπειρες δυνατότητες. - Αλήθεια;
Ίσως αργότερα να σου δώσω να δοκιμάσεις.
Τον λογαριασμό, παρακαλώ.
Συγγνώμη.
Κινητό του Τσέρι.
Μου επιτρέπεις; Δεν θα έπαιρνε αν δεν ήταν σημαντικό.
- Σήκωσέ το. - Δυο λεπτάκια.
Θα μου τα χρωστάς.
- Με τόκο, υπόσχομαι. - Θα τον εισπράξω.
- Τσέρι, λέγε. - Μάντεψε τι βρήκα.
Ο Γουάιτ Τάιγκερ; Σοβαρά;
Με ψάξατε;
Μιλούσαμε επί ώρες και παρέλειψες να μου πεις
ότι είσαι αυτόκλητος τιμωρός;
Δεν φορούσα τη στολή ούτε το φυλαχτό μου.
Δεν είχα έξτρα ικανότητες. Είναι άσχετο.
Κι όμως, δεν είναι.
Κρύβεις την ταυτότητά σου και λύνεις προβλήματα με τον τρόπο σου.
Λέμε πως ήταν μεμονωμένο περιστατικό,
ενώ εσύ τα βράδια ψάχνεσαι για μπελάδες.
Δεν ψάχνομαι για μπελάδες.
Προστατεύω τους δρόμους.
Εξαφανίζεται κόσμος και δεν νοιάζεται κανείς.
Δεν κυκλοφορεί πια ο Ντερντέβιλ.
Αφού το ανακάλυψα εγώ, να 'σαι σίγουρος πως θα το βρει και η Εισαγγελία.
Ας το βρει. Ο κόσμος χρειάζεται έναν ήρωα.
Βγαίνω κάθε βράδυ και ρισκάρω τη ζωή μου γι' αυτούς.
Συμφωνεί η γυναίκα σου;
Είναι δύσκολη υπόθεση, Χέκτορ.
Σκοτώθηκε αστυνομικός.
Θα κερδίσω μόνο αν γνωρίζω πώς μπορώ να χάσω.
Έχεις δίκιο.
Συγγνώμη, έπρεπε να σου το πω.
Είσαι καλά; Ακούγεσαι σαν να πονάς.
Το Ράικερς Άιλαντ δεν είναι παιδική χαρά.
Εδώ σε δέρνουν όλοι. Φρουροί και συγκρατούμενοι.
Κάνε κουράγιο. Θα δω μήπως γίνεται να σε πάνε αλλού.
Περιμένει 20 λεπτά.
Ναι. Πες του να περάσει.
Φαίνεσαι απασχολημένος, γι' αυτό θα μπω κατευθείαν στο ψητό.
Παραιτούμαι από τη θέση μου απόψε τα μεσάνυχτα.
Λόγω βεβαρημένου προγράμματος,
δεν θα μείνω για να βοηθήσω στη μετάβαση.
Θα χρειαστείς νέο διοικητή αστυνομίας,
και μάντεψε: και πολλούς νέους αστυνομικούς.
Αντίο, Φισκ.
Πριν φύγεις, ένα πράγμα μόνο.
Κατάγεσαι από τη Φιλαδέλφεια.
- Σωστά. - Και ξέρεις
ότι εκεί φτιάχνουν υπέροχες μπριζόλες με τυρί.
Κύριε Κάσμαν, πώς λένε το μαγαζί που μας αρέσει;
Geno's, κύριε δήμαρχε.
Geno's, σωστά. Αυτό είναι το δικό σου αγαπημένο.
Εγώ...
Το καλύτερο που έχω βρει εγώ είναι λίγο έξω από την πόλη.
D'Angelo's στο Κινγκ οφ Πράσια.
Ο κύριος Κάσμαν είχε την καλοσύνη να πάει εκεί και να μου φέρει μία.
Ήταν υπέροχη.
Η έννοια του συμβιβασμού
σουλατσάρει πολύ στο μυαλό μου.
Έχω, λοιπόν, να προτείνω μερικούς συμβιβασμούς.
Όσον αφορά τις αυξήσεις προς τους αστυνομικούς,
μηδέν.
Κι όσον αφορά τις μίνιμουμ υπερωρίες...
καμία.
Και...
- Η επέκταση του προγράμματος δοκίμων. - Ναι.
Δεν πρόκειται να γίνει.
Τι λες, λοιπόν, διοικητή; Συμφωνείς;
Εντάξει. Θα παραμείνω.
Πρόσεχε τι εύχεσαι.
Εξαιρετικός χειρισμός.
Μπα.
Οι άνθρωποι είναι κατά βάση αδύναμοι.
Οποιοσδήποτε μπορεί να χειραγωγηθεί μ' ένα κομμάτι χαρτί.
Πίστευε ότι μπορούσε να κρατήσει κρυφό το παιδί.
Το σάντουιτς ήταν απαίσιο.
Το ιστορικό του Χέκτορ ως Γουάιτ Τάιγκερ είναι άσχετο.
Ζητάμε να αποσιωπηθεί.
Το παρατραβάς, Μέρντοκ. Ο τύπος είναι τιμωρός.
Δεν φορούσε το υπερφυσικό φυλαχτό του,
ούτε τη στολή του σ' αυτήν την περίσταση.
Η δημοσιοποίηση αυτής της πληροφορίας θα προκαταβάλει αδίκως τους ενόρκους.
Κλασική περίπτωση στοιχείου που έχει στόχο μόνο την προκατάληψη.
Κόψε τις μπούρδες. Είναι βασικό κομμάτι της υπόθεσης.
Υποδεικνύει ένα μοτίβο συμπεριφοράς που οδήγησε τον Αγιάλα...
- Σε παρακαλώ. - ...στον φόνο του αστυνομικού
- στην αποβάθρα. - Εντιμότατε, οι ένορκοι
θα κληθούν να αποφανθούν για τα γεγονότα μιας βραδιάς.
Δεν πρέπει να κρίνουν με βάση τα ρούχα του πελάτη μου,
αλλά με το τι συνέβη στην αποβάθρα εκείνη τη βραδιά.
Το καταλαβαίνω. Αντιλαμβάνομαι την τάση
να συμπεριληφθεί και το παραμικρό ως ένδειξη.
Όμως, δεν είναι σωστό. Με όλο τον σεβασμό, δεν πρέπει να το επιτρέψετε.
- Εντάξει. - Θεέ μου.
Δέχομαι την αποσιώπηση του στοιχείου.
Η πολιτεία δεν πρέπει να συζητήσει ούτε να παρουσιάσει
τον Χέκτορ Αγιάλα ως Γουάιτ Τάιγκερ, ούτε τις πράξεις του ως τιμωρός.
Σαχλαμάρες, Τζέρι.
Ευχαριστώ, εντιμότατε.
Όταν ήμουν μικρός, με το που έβλεπες αστυνομικό,
κοιτούσες τα μανικετόκουμπά του.
Έλεγαν κάτι, σήμαιναν κάτι.
Αλλά πάνε αυτά, δεν υπάρχει σεβασμός πλέον.
ΤΟ ΡΕΠΟΡΤΑΖ ΤΗΣ ΜΠΙ ΜΠΙ
Οι φυλακές έχουν γίνει κέντρο διερχομένων. Τα χέρια των αστυνομικών είναι δεμένα.
Κανείς δεν λογοδοτεί για τις πράξεις του,
και βαρέθηκα πια να φοβάμαι.
Βρήκες τον μάρτυρα;
Δύσκολα βρίσκεις ένα φάντασμα, Μάτι.
Γι' αυτό δεν σε προσέλαβα;
Οι μέρες που έπιανα φαντάσματα πέρασαν ανεπιστρεπτί.
Δεν βρίσκουμε κάτι που να αποδεικνύει ότι ο άνθρωπος λέει αλήθεια.
Πέραν του ότι όντως λέει αλήθεια.
Ξέρω ότι αυτή η υπόθεση σ' αγγίζει προσωπικά, εξού και είναι επικίνδυνη.
Δηλαδή, θόλωσε η κρίση μου επειδή έμαθα ποιος είναι ο Χέκτορ;
Επειδή είσαι αυτός που είσαι.
- Αυτός που ήσουν. - Όχι.
- Αυτή η υπόθεση αφορά τον Χέκτορ Αγιάλα. - Εντάξει.
Ας πούμε ότι έχεις δίκιο κι εγώ άδικο. Υποθετικά μιλώντας...
Δεν είναι υποθετικό το θέμα, Τσέρι. Είναι;
Είναι;
Ξέρεις πως ξέρω ότι λέει αλήθεια.
Και ξέρουμε ότι δεν έχει σημασία αν δεν μπορείς να τ' αποδείξεις.
Αν έχει κάποια σημασία αυτό,
μ' αρέσει ο Ματ Μέρντοκ που είδα φέτος.
Ο τύπος που βρήκε τα πατήματά του,
που βγήκε από το Κίτσεν, που φοράει
κανονικό κοστούμι και κάνει κάτι καλό.
"Ιδού, ο Αμνός του Θεού.
"Ο αίρων την αμαρτίαν του κόσμου.
"Μακάριοι οι κεκλημένοι εις το δείπνον του Αμνού".
"Κύριε, δεν είμαι άξιος να εισέλθης υπό τη στέγη μου,
"αλλά μόνον ειπέ λόγον, και θέλει ιατρευθή η ψυχή μου".
Επιτέλους, ξεμπέρδεψα με τη χαρτούρα. Δεν άντεχα άλλο.
Γυρνάω σπίτι.
ΜΗΝ ΕΙΣΕΡΧΕΣΤΕ ΠΑΡΑΝΟΜΑ
Κλήση από Χέδερ.
- Γεια. - Γεια.
Δεν θα καταφέρω να βρεθούμε απόψε. Έχω να δω έναν ασθενή.
Να το αναβάλουμε;
Μια χαμένη ευκαιρία...
Ναι, κανένα πρόβλημα.
Ευχαριστώ.
Αυτά δεν είναι απαραίτητα. Πάνε με την υπηρεσία.
Εκτιμούμε τη διακριτικότητά σας.
Κύριε; Κυρία;
Δρ Γκλεν, να σας συστήσω τον δήμαρχο και την κυρία Φισκ.
Συνήθως ξεκινώ με μερικές ερωτήσεις.
Τι σας έκανε να αναζητήσετε θεραπεία και τι αποζητάτε από αυτήν;
Βανέσα, θα ξεκινήσεις εσύ;
Εγώ κι ο άντρας μου περάσαμε πολλά τα τελευταία δυο χρόνια.
Μέχρι πολύ πρόσφατα, διοικούσαμε μια σύνθετη επιχείρηση.
Μετά, έφυγε ο Γουίλσον.
Βασικά, εξαφανίστηκε.
Είμαι περίεργη ν' ακούσω περισσότερα γι' αυτό.
Γουίλσον;
Μου επιτέθηκε μια τιμωρός.
Η διαδικασία ανάρρωσης ήταν πολύ απαιτητική.
Δεν γινόταν να έχω επαφή με τη Βανέσα.
Δεν γινόταν να επικοινωνώ μαζί της.
Ήταν το καλύτερο.
Ήταν όντως το καλύτερο για σένα, Βανέσα;
- Από μια άποψη, ήταν... - Από μια άποψη...
Ανέλαβα την επιχείρηση.
Άνθισε.
Ποτέ δεν ήταν τόσο κερδοφόρα.
Και η σχέση μεταξύ διοίκησης και υπαλλήλων ήταν...
εύρωστη. Και ικανοποιητική.
Και για τις δύο πλευρές.
Άρα η απουσία του άντρα σου σε ικανοποιούσε προσωπικά;
Εγώ...
Ένιωθα μοναξιά.
Μου έλειπε ο Γουίλσον.
Ώσπου γύρισε, και δεν ξέρω πώς αισθάνομαι γι' αυτό.
Γιατί είμαστε εδώ;
Γιατί φαίνεται πως δεν έχουμε άλλη επιλογή.
Τι λες εσύ γι' αυτό, Γουίλσον;
Είμαι εδώ γιατί δεν θέλω να χάσω τη γυναίκα μου.
- Τι; - Τον βρήκα.
Εντάξει. Τα λέμε εκεί.
- Θα το κάνουμε τώρα; - Ναι.
Είναι στον αριθμό 950 της Δυτικής 185ης Οδού, διαμέρισμα 30.
Τα λέμε απέξω.
Κλήση προς Τσέρι.
- Ματ. - Γεια.
Πήγαινε στο πάρκο Φορτ Τράιον. Γρήγορα.
Ποιος είναι;
Με λένε Μάθιου Μέρντοκ. Είμαι δικηγόρος.
Εκπροσωπώ τον Χέκτορ Αγιάλα, αυτόν που σ' έσωσε στην αποβάθρα.
Άκου, ξέρω ότι ξέρεις ποιος είμαι,
και ξέρω ότι φοβάσαι.
Ήρθα για να βοηθήσω, μπορείς να με εμπιστευτείς.
Ευχαριστώ. Κλείσε την πόρτα. Πώς σε λένε;
- Νίκι Τόρες. - Νίκι.
Είσαι ο βασικός μάρτυρας στην υπεράσπιση του Αγιάλα. Ειλικρινά,
είσαι ο μόνος που στέκεται ανάμεσα σ' εκείνον και στα ισόβια.
Δεν γίνεται. Αν πάω στην αστυνομία, θα έχω πρόβλημα.
Ήδη έχεις πρόβλημα. Σ' έχουν εντοπίσει
κι έρχονται να σε σκοτώσουν. Έλα μαζί μου τώρα.
Έφτασαν κιόλας. Έχουμε 20 δεύτερα μέχρι να μπουκάρουν.
- Δεν ξέρω καν ποιος είσαι. - Δέκα δεύτερα.
- Πώς ξέρω ότι δεν είσαι... - Βγες από την έξοδο κινδύνου.
Αστυνομία! Άνοιξε!
Νίκι, έστειλα κάποιον στο πάρκο.
Θα σε βρει και θα σε προστατεύσει.
Αστυνομία! Άνοιξε!
Είσαι ο δικηγόρος.
Αν ψάχνετε αυτόν που έσωσε ο Χέκτορ Αγιάλα στην αποβάθρα του σταθμού,
δυστυχώς, δεν είναι πια εδώ.
Κάνε άκρη.
Κάνε άκρη, είπα!
- Πού είναι; - Δεν είναι εδώ.
- Πού πήγε; - Άκου,
είμαι τυφλός. Μετά χαράς να βοηθούσα.
- Κάν' το. - Δικηγόρος είναι.
- Θα το κάνω εγώ. - Μην το κάνετε αυτό.
Δεν θέλετε να το κάνετε.
Υποτιτλισμός: Φίλιππος Ηρακλειώτης